text: Mink adopterer kattekillinger
  21 maj 2013 kl. 16.40
  En minkmor har taget tre små kattekillinger til sig og diegivet dem, som var de hendes egne.
  Minkavler Rasmus Rasmussen fra Oksbøl gik og var lidt bekymret for en mink-tæve.
  Han frygtede, at hun var syg. Derfor lagde han hende over i hvad han troede var en tom boks, så hun kunne få lidt fred og ro og komme sig.
  Boksen var bare ikke tom. I den lå nemlig nogle nyfødte kattekillinger, hvis mor var ude på en lille udflugt.
  Stor var Rasmus Rasmussens overraskelse, da han senere vendte tilbage til boksen.
  I den lå minktæven nemlig og lod kattekillingerne die hos sig.
  Her til aften er minken sendt tilbage til sit eget bur, og killingerne er blevet forenet med deres kattemor.
  Se TV SYD Nyheder kl. 19.30.
  